OŠ Poljane

Vrtec Agata – Enota Javorje

Javorje 6

4223 Poljane

**POROČILO ZA PROGRAM**

**»ZDRAVJE V VRTCU«**

Vzgojiteljica: Barbara Primožič

Skupina: 13. skupina »Ovčke«

Starost otrok: 1 – 3 let

Število otrok: 7

V šolskem letu 2022/2023 sem bila nosilka polovične skupine, 1. starostnega obdobja. Aktivnosti v okviru programa »Zdravje v vrtcu« so bile tako prilagojene najmlajšim otrokom. Nekaj aktivnosti je bilo v sodelovanju s starejšo skupino »Zvezdice«.

1. KAJ NAM JESEN PRINAŠA

Otroci so spoznali kar nekaj jesenskih darov,

iz katerih sem pripravila delavnice.

Na steno igralnice sem izobesila čutno

pot iz naravnih materialov. Čutna pot je

bila na vidnem in dostopnem mestu,

tako da so otroci lahko kadarkoli tipali.

Letošnja jesen nas je obdarila z veliko

jesenskimi sadovi, tako da smo bili že

pravi mali kuharji: iz domačih jabolk smo

pripravili jabolčne krhlje, sadne smutije ter

skuhali bučno juho. Poskrbeli smo za

jesensko dekoracijo v garderobi in igralnici

na temo jesenskih darov.

1. BELA POT

Vodilo tematskega sklopa meseca novembra je bila poučna knjiga “Bela pot”(B. Majer). Otroci so spoznavali/utrjevali živalsko družino (bik, krava, teliček), zgradbo živali ter spoznavali mlečne izdelke. Obiskali smo vaško kmetijo ter si v hlevu ogledali domače živali. Ob tradicionalnem slovenskem zajtrku smo pili domače mleko.

Na podlagi tematskega sklopa smo izvedli tudi projekt Eko-paket. Otroci so od doma prinašali Tetra Pake oziroma t.i. »odpadne KEMS« sokov in mleka, ki smo jih uporabili za izdelavo skulpture krave.

1. ZOBOZDRAVSTVENA VZGOJA



V decembru nas je skupaj s starejšo

skupino obiskala zobno-preventiva

sestra ga. Katarina Pohleven. Otroci

so ta dan od doma prinesli svoje zobne

ščetke.

Ga. Katarina je otrokom najprej na

podlagi ppt-ja predstavila pomen

higiene zob, pomen zdrave prehrane

ter bolezni zob. Sledilo je umivanje zob

po skupinah. V mlajši skupini sem nudila

pomoč pri demonstraciji ter pospravljanju

zobnih ščetk v garderobo.

1. ZDRAVSTVENO-VZGOJNA DELAVNICA



V marcu nas je obiskala ga. Barbara Benedik iz

ZD Škofja Loka in pripravila zdravstveno-vzgojno

delavnico za mlajšo in starejšo skupino.

Otrokom je najprej povprašala,

če so bili kdaj pri zdravniku.

Otroci so radi komentirali, da so že bili in zakaj.

Osrednja tema so bili bacili,

ki jih je ga. Barbara predstavila in

poimenovala na podlagi predlog (slik).

Sledil je postopek umivanja rok

v manjših skupinah v umivalnici.

1. »IGRAMO SE Z NESTRUKTURIRANIM MATERIALOM«

Od sredine aprila do konca maja smo imeli temo »Igramo se z nestrukturiranim materialom«. Otroci so podrobneje spoznali trše tulce, kolute, plastenke, blago, škatle in časopisni papir. Ugotovili smo, da je omenjen nestrukturiran material lahko odlična igrača ter da jih lahko v različnih dejavnostih (kot pripomoček za gibalne vaje, kot mali instrument…), uporabimo. Iz nekaterih materialov smo izdelali izdelke.

Otroci so se prvič srečali s sajenjem – v odpadno vedro smo posadili kapucinko. V okviru dneva Zemlje smo poskrbeli za čisto vrtčevsko igrišče – otroci so pometali pesek, listje, pobirali kamenčke…

Zapisala: vzgojiteljica Barbara Primožič